Ordonanța Tribunalului (Camera a zecea) din 29 martie 2023 – Mozelsio/Comisia
(Cauza T‑343/22)(1)
„Funcție publică – Agenți contractuali – Pensie pentru limită de vârstă – Drepturi de pensie dobândite înainte de intrarea în serviciul Uniunii – Transfer în sistemul Uniunii – Spor de ani de plată a contribuțiilor – Acțiune în anulare – Cerere de rambursare a unei părți din capitalul transferat – Îmbogățire fără justă cauză – Termen de depunere a unei reclamații – Inadmisibilitate vădită – Cerere de emitere a unei somații – Necompetență vădită”
1.      Acțiune introdusă de funcționari – Reclamație administrativă prealabilă – Termene – Caracter de ordine publică – Decădere – Redeschidere – Condiție – Fapt nou – Noțiune – Act confirmativ al unei decizii anterioare – Excludere
(art. 270 TFUE; Statutul funcționarilor, art. 90 și 91)
(a se vedea punctele 30-32 și 41)
2.      Acțiune introdusă de funcționari – Acțiune în anulare îndreptată împotriva unei decizii de confirmare – Inadmisibilitate – Condiție – Decizie confirmată care a dobândit caracter definitiv
(Statutul funcționarilor, art. 91)
(a se vedea punctul 42)
3.      Acțiune introdusă de funcționari – Reclamație administrativă prealabilă – Termene – Decădere – Eroare scuzabilă – Noțiune
(Statutul funcționarilor, art. 90 și 91)
(a se vedea punctele 45-47)
4.      Dreptul Uniunii Europene – Principii – Principiul interzicerii îmbogățirii fără justă cauză a Uniunii – Cale de atac – Acțiune în despăgubire – Condiție – Nelegalitate sau culpă în conduita pârâtului – Inexistență
(art. 268 și 340 TFUE)
(a se vedea punctul 51)
5.      Acțiune introdusă de funcționari – Acțiune în despăgubire – Acțiune întemeiată pe îmbogățirea fără justă cauză a Uniunii – Acțiune introdusă în lipsa unei proceduri precontencioase conforme cu statutul – Inadmisibilitate
(art. 268, 270 și 340 TFUE; Statutul funcționarilor, art. 90 și 91)
(a se vedea punctele 54-58)
6.      Acțiune introdusă de funcționari – Obiect – Somație adresată administrației – Inadmisibilitate
(Statutul funcționarilor, art. 91)
(a se vedea punctele 60 și 61)
Dispozitivul
1)
Respinge acțiunea.
2)
Doamna Muriel Mozelsio suportă propriile cheltuieli de judecată, precum și pe cele efectuate de Comisia Europeană.
3)
Parlamentul European și Consiliul Uniunii Europene suportă propriile cheltuieli de judecată.
1      JO C 284, 25.7.2022.